صفی لکھنؤی

صفی لکھنؤی — سید علی نقی زیدی (پیدائش: 3 جنوری 1862ء — وفات: 25 جون 1950ء) اردو زبان کے شاعر تھے جن کا تعلق دبستان لکھنؤ سے تھا۔شعرگوئی میں تخلص صفی لکھنؤی تھا۔ اُنہوں نے اپنی زندگی کے 75 سال اردو زبان کی شاعری اور اردو ادب کی ترویج و فروغ میں صرف کردیے۔اُنہیں ہندوستانی ادبی حلقوں میں لِسَانُ الْقَوم کے لقب سے پکارا جاتا تھا۔

سوانح

پیدائش 
صفی لکھنؤی 3 جنوری 1862ء کو لکھنؤ میں پیدا ہوئے۔ اُن کا پیدائشی نام سید علی نقی زیدی تھا۔ اُن کا تعلق لکھنؤ کے زیدی شیعہ خاندان سے تھا۔

تعلیم
ابتدائی تعلیم والد سے حاصل کرنے کے بعد نجم الدین کاکوروی سے فارسی اور مولوی احمد علی سے عربی زبان سیکھی ۔ کیننگ کالج میں انٹرنس کی تعلیم حاصل کی

ملازمت
کیننگ کالج سے متعلقہ اسکول میں انگریزی زبان کے استاد کی حثیت سے معلمی کے فرائض انجام دیے ۔ 1883ء میں سرکاری ملازمت اختیار کی اور محکمہ دیوانی میں مختلف عہدوں پر فائز رہے۔

شاعری
صفی نے لکھنو کے عام شعری مزاج سے الگ ہٹ کر شاعری کی ، ان کا یہی انفراد ان کی شناخت بنا ۔ مولانا حسرت موہانی انہیں ’ مصلحِ طرزِ لکھنؤ ‘ کہا کرتے تھے ۔
صفی نے غزل کی عام روایت سے ہٹ کر نظم کی صنف میں خاص دلچسپی لی ۔ انہوں نے سلسلہ وار قومی نظمیں بھی کہیں جو خاص طور سے ان کے عہد کے سماجی ، سیاسی اور تہذیبی مسائل کی عکاس ہیں ۔ اس کے علاوہ قصیدہ ، رباعی اور مثنوی جیسی اصناف میں بھی طبع آزمائی کی ۔ صفی کی نظمیں اور غزلیں پڑھ کر اندازہ ہوتا ہے کہ وہ شعوری یا غیر شعوری طور پر لکھنو کی خاص روایتی طرز کو بدلنے کی طرف مائل تھے۔

وفات 
صفی لکھنؤی نے 88 سال کی عمر میں 25 جون 1950ء کو لکھنؤ میں وفات پائی۔

حوالہ جات 

1862ء کی پیدائشیں
3 جنوری کی پیدائشیں
1950ء کی وفیات
25 جون کی وفیات
بھارتی اردو شعرا
بھارتی مسلم شخصیات
لکھنؤ کے مصنفین
برطانوی ہند کی شخصیات
اتر پردیش کے شعرا
انیسویں صدی کے ہندوستانی شعرا
بیسویں صدی کے بھارتی شعرا
بھارتی مرد شعرا
انیسویں صدی کے مرد مصنفین
بیسویں صدی کے بھارتی مرد مصنفین
ہندوستانی شیعہ شخصیات
شیعہ اثناعشری
انیسویں صدی کے ہندوستانی مسلمان